Dana Plato

Dana Michelle Strain, pì conosesta cofà Dana Plato (Maywood, 7 novenbre 1964 - Moore 8 majo 1999) ła ze stà na atora mericana, famoza par el só ròło de Kimberly Drummond inte  ła serie tełeviziva il mio amico Arnold.

 Biografia 
Ła carièra de ła Plato, scomisià a 7 ani co l'aparision in difarenti spot publisitari, e ła se gà interonpesta inte on serto ponto co ła fermàda de ła sèłebre serie tełeviziva il mio amico Arnold, andove ła interpretava el parsonajo de Kimberly Drummond; susesivamente ła ga provà a tacàr da nòvo e sèvitar de ver suceso puzando par Playboy inte'l 1989 ma indrìoman ła gà fenìo par laorar soło che in filmeti softcore B-movie. 

Inte'l 1998 ła ze conparia nùa so ła covertina de ła revista Girlfriends, declaràndose łèzbega in na intarvista so ła stesa revista, pozision che drìoman ła ze stà smentìa. Andàda in còtego par rapina a man armàda inte na botega de video a Las Vegas - indove ła łaorava inte na łisièra - inte'l 1991, ła gheva da tenpo problemi de alcol e droga.

Ła ze stà catà che ła jera drìo morìr a cauza de na overdose da fàrmaghi da'l conpanjo che ła gavea a chel tenpo, Robert Menchaca, drento de na rulòt parchejà de rente ła caza de ła mare de'l só conpanjo.

Ła sera prima de ła só morte, Dana ła gavea partesipà a The Howard Stern Show, programa radiofònego de gran popołarità inte ła Mèrica. Drioman el só corpo el ze stà cremà e łe sénari le ze stà butàe rento inte l'oceano.

 Ła morte de só fio 
El 6 magio 2010, el fio de Diana, Tyler Lambert, el se gà copà a Tulsa in Oklahoma, dobòto 11 ani drìo ła morte de só mare. El gheva 25 ani e el vołeva deventàr on rapper vendo 'sta pasion, el ze morìo zbarandose on colpo de fuziłe in testa  Só nona, Joni Richardson, ła ghea declarà che Tyler el fazeva dòparo de alcòłeghi e droga.

 Filmografia parsiałe 

 Tełevizion 
 L'uomo da sei milioni di dollari (The Six Million Dollar Man), (1974) - un epizodio
 Il mio amico Arnold (Diff'rent Strokes), (1978-1986) - 142 epizodi
 L'albero delle mele (The Facts of Life), (1979) - un epizodio
 CHiPs, (1980) - 2 epixodi, "Pattini a rotelle" e "La dottoressa" tuti e do inte ła tersa stajon
 Love Boat (The Love Boat), (1984) - un epizodio
 Genitori in blue jeans (Growing Pains), (1985) - un epizodio

 Sinema 
 L'esorcista II - L'eretico (Exorcist II: The Heretic), rezìa de John Boorman (1977) - nona acreditàda
 Prime Suspect, rezìa de Thomas Constantinides e Bruce Kimmel (1989)
 Bikini Beach Race, rezìa de Eric Louzil (1992)
 Different Strokes, rezìa de Michael Paul Girard (1998)
 Silent Scream, rezìa de James Chean (1999)

 Linganbi foresti 



 Note 

Categoria:Atori statunitensi
Categoria:Nasesti inte el 1964